8. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 146399 της 16/30 Νοεμ. 1972 (ΦΕΚ Β΄  1033) Περί εντάξεως των φοιτητών της Φιλοσοφικής Σχολής του Πανεπιστημίου Θεσσαλονίκης εις το νέον σύστημα πτυχιακών εξετάσεων. Έχοντες υπ’ όψιν: 1.Τας διατάξεις της παρ. 5 της υπ’ αριθ. 107/1962 Πράξεως του Υπουργικού Συμβουλίου, κυρωθείσης δια του άρθρ.1 του Ν.Δ. 4263/1962 (ΦΕΚ 187 τεύχ. Α΄) «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων». 2.Την υπ’ αριθ. 165310/1971 (ΦΕΚ 963 τεύχ. Β΄) ημετέραν απόφασιν «περί των διδασκομένων μαθημάτων πάντων των τμημάτων της Φιλοσοφικής Σχολής του Πανεπιστημίου Θεσσαλονίκης», και 3.Την πρότασιν της Συγκλήτου του Πανεπιστημίου Θεσσαλονίκης (συνεδρία αυτής της 1.11.1972) και την ομοίαν της Φιλοσοφικής Σχολής του αυτού Πανεπιστημίου (συνεδρία αυτής της 5.10.1972), αποφασίζομεν: Αι διατάξεις της υπ’ αριθ. 65872/1972 (ΦΕΚ 382 τεύχ. Β΄) ημετέρας αποφάσεως «περί ρυθμίσεως θεμάτων εξετάσεων φοιτητών της Φιλοσοφικής Σχολής του Πανεπιστημίου Θεσσαλονίκης» (ανωτ. αριθ. 7) συμπληρούνται ως ακολούθως: Τελειόφοιτοι φοιτηταί προ του ακαδημαϊκού έτους 1971-1972 ,δύνανται να ενταχθούν εις το νέον σύστημα πτυχιακών εξετάσεων, το προβλεπόμενον υπό του ισχύοντος από του Πανεπιστημιακού έτους 1971-1972 νέου προγράμματος σπουδών, κατοχυρουμένης της μέχρι τούδε κτηθείσης επί πτυχίω βαθμολογίας των. Η παρούσα δημοσιευθήτω δια της Εφημερίδος της Κυβερνήσεως. Δια της υπ’ αριθ. 50974 της 31/31 Μαΐου 1973 (ΦΕΚ Β΄ 617) αποφ. Υπ. Παιδείας ωρίσθη όπως εφαρμόζεται και επί των φοιτητών της Φιλοσοφικής Σχολής του Πανεπιστημίου Θεσσαλονίκης η υπ’ αριθ. 14501/1973 ομοία (κατωτ. σελ. 634,08). 31.Ε.γ.8 Φιλοσοφική Σχολή Πανεπιστημίου Θεσ/νίκης 